[{"text_idx": "#000000", "text": "Os oes gennych gwestiwn am Gristnogaeth, bywyd, neu eisiau ein gweld yn delio gyda mater penodol, beth am ddanfon neges atom drwy'r ffurflen isod?"}, {"text_idx": "#000003", "text": "Mae Ioan yn ei lythyr cyntaf yn dweud"}, {"text_idx": "#000004", "text": "Yr wyf yn ysgrifennu\u2019r pethau hyn atoch chwi, y rhai sydd yn credu yn enw Mab Duw, er mwyn ichwi wybod bod gennych fywyd tragwyddol."}, {"text_idx": "#000005", "text": "Mae\u2019r Beibl yn dysgu bod hi\u2019n bosibl i\u2019r Cristion cael sicrwydd bod ganddo fywyd tragwyddol. Serch hynny, gall cyfnodau ddod pan fydd y Cristion yn amau ei iachawdwriaeth, neu yn colli ei sicrwydd. Efallai bod hynny\u2019n wir amdanoch chi yn awr. Efallai eich bod yn cofio\u2019r amser pan ddaethoch i gredu yn yr Arglwydd Iesu Grist, yn cofio adeg pan oedd gennych sicrwydd eich bod yn blentyn i Dduw, ond yn awr, mae hynny wedi mynd, rydych chi wedi colli\u2019ch sicrwydd. Pam mae hynny yn digwydd? Oes yna reswm tu o\u0302l i hynny? Pam mae Cristnogion yn colli eu sicrwydd?"}, {"text_idx": "#000006", "text": "1. Ambell waith, heb unrhyw reswm penodol gallwn deimlo bod Duw wedi pellhau oddi wrthym"}, {"text_idx": "#000007", "text": "Rydym yn darllen y Beibl ond dydyn ni ddim yn cael yr un fendith ag o\u2019r blaen; rydym yn ffeindio bod hi\u2019n anodd gweddi\u0308o a dydyn ni ddim yn teimlo bod Duw yn gwrando neu\u2019n ateb ein gweddi\u0308au mwyach. Rydym yn mynd i\u2019r capel, yn ceisio addoli a gwrando ar y pregethu ond mae\u2019r llawenydd o wneud hynny wedi mynd. O ganlyniad, rydym yn colli ein sicrwydd ac yn dechrau holi a ydym ni wir wedi dod at yr Arglwydd Iesu. Wel, os yw hynny yn ddisgrifiad ohonoch chi, nid ydych ar eich pen eich hunain yn hyn! Mae\u2019r Salmau yn cofnodi profiadau pobl yr Arglwydd ac fe gawsant brofiadau tebyg. \u2018Am ba hyd, Arglwydd, yr anghofi fi\u2019n llwyr? Am ba hyd y cuddi dy wyneb oddi wrthyf?\u2019 (Salm 13:1) llefodd y Salmydd."}, {"text_idx": "#000008", "text": "Mae \u2018na adegau pan fydd hyn yn gallu digwydd. Rhaid atgoffa ein hunain nad yw Duw wedi\u2019n gadael \u2013 mae\u2019r Arglwydd wedi addo \u2018yr wyf fi gyda chwi bob amser hyd ddiwedd amser\u2019. Er ein bod yn teimlo bod Duw yn bell, y gwir yw, mae\u2019r Arglwydd gyda ni bob amser. Ambell waith, ar ddydd cymylog gaeafol, nid ydych yn gweld yr haul yn disgleirio nac yn teimlo ei wres, ond mae\u2019r haul yno o hyd, tu o\u0302l i\u2019r cymylau! Yn debyg i hynny, ar adegau mae\u2019n teimlo fel bod Duw wedi pellhau oddi wrthym heb reswm \u2013 ond y gwir yw, mae Duw yno o hyd, gyda ni o hyd ac yn dal i\u2019n caru ni. Rhaid ymddiried ynddo! Dyfalbarhewch i ddarllen y Beibl! Gweddi\u0308wch yngly\u0302n a\u0302 hyn \u2013 byddwch yn onest gyda\u2019r Arglwydd mewn gweddi a gofynnwch Iddo i lenwi eich calon a\u0302 sicrwydd unwaith eto."}, {"text_idx": "#000009", "text": "Mae pechod yn gallu cael effaith mawr ar ein sicrwydd ysbrydol. I fod yn onest, dyma un o\u2019r prif resymau pam bod Cristnogion yn colli eu sicrwydd yn yr Arglwydd."}, {"text_idx": "#000010", "text": "Mae Duw yn sanctaidd, yn bur ac yn berffaith ac mae\u2019n galw ar Gristnogion i fod yn sanctaidd hefyd:"}, {"text_idx": "#000011", "text": "Byddwch sanctaidd, oherwydd yr wyf fi yn sanctaidd. 1 Pedr 1:16"}, {"text_idx": "#000012", "text": "Ei ewyllys yw i ni fod yn sanctaidd:"}, {"text_idx": "#000013", "text": "Oherwydd hyn yw ewyllys Duw, ichwi gael eich sancteiddio. 1 Thes. 4:3"}, {"text_idx": "#000014", "text": "Wrth bechu felly, rydym yn mynd yn groes i ewyllys yr Arglwydd. Os ydym yn dewis dro ar o\u0302l tro i anwybyddu gorchmynion Duw, os ydym yn penderfynu cau ein llygaid i\u2019r Beibl a\u2019n clustiau i\u2019r hyn mae Duw\u2019n ei ddweud, rydym yn mynd i ddechrau colli ein sicrwydd. Os dani\u2019n byw yn bell oddi wrth yr Arglwydd, mae\u2019r Arglwydd yn mynd i bellhau oddi wrthym ni. Fe fyddwn yn colli gwe\u0302n yr Arglwydd arnom, yn colli\u2019r teimlad o\u2019i bresenoldeb agos, ac yn colli\u2019r tangnefedd mae\u2019n rhoi i\u2019w blant. Yr unig ffordd i gael eich sicrwydd yn o\u0302l felly yw troi oddi wrth bechod, edifarhau a throi yn o\u0302l at yr Arglwydd Iesu."}, {"text_idx": "#000015", "text": "Mae bywyd yn gallu bod yn anodd. Mae profiadau trist yn gallu dod i\u2019n rhan. Dydy\u2019r Beibl ddim yn addo y bydd bywyd y Cristion yn y byd yn rhydd o broblemau a dioddefaint. Bydd y Cristion yn wynebu dioddefaint a thristwch. Bydd y Cristion hefyd yn gorfod dioddef oherwydd ei fod yn Gristion. Efallai daw galar, colled, salwch, colli swydd, problemau teuluol, problemau yn yr ysgol, problemau gyda ffrindiau, erlid, ac unigrwydd i\u2019ch rhan. Mae profiadau anodd a thrist yn gallu effeithio ar ein sicrwydd ni. Mewn cyfnodau anodd mae rhaid atgoffa ein hunain o ddau beth. Yn gyntaf, bod yr Arglwydd yn dal ar ei orsedd:"}, {"text_idx": "#000016", "text": "Gwyddom fod Duw, ym mhob peth, yn gweithio er daioni gyda\u2019r rhai sy\u2019n ei garu, y rhai sydd wedi eu galw yn o\u0302l ei fwriad. Rhu 8:28"}, {"text_idx": "#000017", "text": "Yn ail, bod yr Arglwydd yn dal i\u2019n caru ac yn gofalu drosom ni:"}, {"text_idx": "#000018", "text": "Pwy a\u2019n gwahana ni oddi wrth gariad Crist? Ai gorthrymder, neu ing, neu erlid, neu newyn, neu noethni, neu berygl, neu gleddyf? ... Ond yn y pethau hyn i gyd y mae gennym fuddugoliaeth lwyr trwy\u2019r hwn a\u2019n carodd ni. Rhu 8:35-37."}, {"text_idx": "#000019", "text": "Mae Duw, yn ei air, yn gorchymyn i ni i gynyddu mewn gras a gwybodaeth o\u2019n Harglwydd a\u2019n Gwaredwr Iesu Grist. Mae Duw wedi dangos i ni yn y Beibl sut i wneud hynny. Mae\u2019n ein hannog ni i ddarllen a myfyrio ar ei air, y Beibl. Mae\u2019n ein hannog i ni gymryd bob cyfle i wrando ar y Beibl, i drafod y Beibl ac i ddysgu\u2019r Beibl. Fel y mae babi yn tyfu trwy yfed llaeth, felly mae\u2019r Beibl yn dweud y mae\u2019r Cristion yn tyfu trwy yfed llaeth y gair. Mae Duw hefyd yn ein hannog ni i gymryd bob cyfle i fod gyda Christnogion, i gael cymdeithas gyda chredinwyr, er mwyn iddynt fod yn help i ni i ddyfalbarhau yn y ffydd. Mae\u2019n ein hannog ni i gael cymdeithas ag Ef trwy weddi \u2013 gweddi bersonol a gweddi\u0308o gydag eraill. Os dani\u2019n esgeuluso hyn, os dani\u2019n ddiog, mae\u2019n gallu effeithio ar ein sicrwydd. Gwnewch yn siw\u0302r felly eich bod yn cymryd bob cyfle gewch chi i ddarllen a gwrando ar y Beibl, i gwrdd a\u0302, a bod yng nghwmni, Cristnogion ac i gael amser gyda\u2019r Arglwydd."}, {"text_idx": "#000021", "text": "Er enghraifft, un o\u2019r pethau mae\u2019r diafol y ei wneud yw defnyddio geiriau\u2019r Arglwydd Iesu Grist yn Mathew 7 er mwyn greu amheuon a digalondid ynom. Dywedodd yr Arglwydd Iesu"}, {"text_idx": "#000024", "text": "Os ydych chi, felly, yn gorffwys ar addewid Duw, ei fod Ef wedi caru\u2019r byd cymaint nes iddo roi ei unig Fab, er mwyn i bwy bynnag sy\u2019n credu ynddo beidio mynd i ddistryw ond cael bywyd tragwyddol; os ydych yn ymddiried heddiw yn yr Arglwydd Iesu Grist, gallwch fod yn gwbl sicr nad amdanoch chi mae Iesu\u2019n son yn Mathew 7!"}, {"text_idx": "#000025", "text": "Mae Ioan yn dweud \u2018os ydy\u2019r Mab gan rywun, mae\u2019r bywyd ganddo\u2019, 1 Ioan 5:11-12. Gweddi\u0308af y bydd pob un ohonoch sy\u2019n ymddiried yn yr Arglwydd Iesu yn profi\u2019r llawenydd o wybod yn eich calonnau bod gennych fywyd tragwyddol."}]